Anca Dumitra se pregătește pentru rolul vieții sale, cel de mămică. Actrița va aduce pe lume primul său copil anul acesta și viața i se va schimba radical. Mulți se întreabă dacă nu cumva Geanina va pleca din serialul Las Fierbinți și, pentru ei, vedeta Pro TV a făcut dezvăluiri despre soarta personajului.
Anca Dumitra este destul de discretă atunci când vine vorba de viața sa personală. S-a căsătorit în secret anul trecut, dar nu s-a ferit niciodată să recunoască faptul că abia așteaptă să devină mămică.
Visul i s-a îndeplinit anul acesta, căci, recent, actrița a anunțat că este gravidă. Iar sarcina este una destul de avansată, urmând ca după ziua sa de naștere, Anca să-și poată ține în brațe minunea.
Geanina din Las Fierbinți nu și-a făcut multe planuri. Este gată să nască atât natural, cât și prin cezariană. În plus, este sigură că se va putea baza pe ajutorul mamei sale atunci când va veni acasă cu bebelușul.
Până atunci, Anca a dezvăluit că se simte extraordinar și că sarcina nu i-a schimbat cu nimic programul, până acum. „Nu știu dacă e bine sau nu, dar sunt pofticioasă, sunt mâncăcioasă. Sunt foarte bine. N-am nicio problemă. Primul trimestru a fost puțin mai dificil.
Dar am trecut ușurință peste… mici grețuri, pe ici pe colo. Am 22 de săptămâni, un pic de cinci luni și jumătate. Dar sunt plină de energie”, a declarat Anca Dumitra în emisiunea Vorbește lumea.
Îndrăgita actriță a dezvăluit că momentul în care a aflat că este însărcinată a fost unul încărcat de emoție. „Am început să plâng. Am fost destul de emoționată. Bănuiam eu ceva. Mi s-a confirmat în urma unui test, în urma celui de-al doilea test și în urma analizei de sânge… Toată lumea e bucuroasă și fericită. La fel și el. S-a emoționat și el pe măsură”.
Însă, în calitate de viitoare mămică, este calmă. Nu a dat gata câteva cărți de parenting. De fapt, speră că atunci când va face cunoștință cu puiul său, va avea înțelepciunea necesară pentru a ști cum să procedeze.
Dar, nu poate să nu-și imagineze cum va arăta viața sa din toamnă încolo. „Mi-aș dori, așa, într-un anumit fel să fiu. Însă sunt deschisă să mă observ. Pentru că nu știi, n-ai fost niciodată într-o situație de genul acesta, dar îmi doresc din tot sufletul să creștem împreună un copil sănătos, voios, un om bun. Ăsta e scopul major.
Știu că o să fie greu. Toată lumea îmi zice că o să fie dificil. Cel puțin primele săptămâni, primele luni, până te acomodezi. Și e absolut firesc să fie așa.
Dar pe de altă parte, nici nu vreau să pornesc la drum cu preconcepții, vreau să fiu pe cât se poate de deschisă. Și să am încredere. Și în instinctul meu și în soțul meu și în bebele nostru… că vom face echipă bună”, a completat Anca Dumitra.
De asemenea, actrița a recunoscut că ea și soțul său au aflat deja dacă o să fie părinți de fetiță sau de băiețel. Deocamdată, însă, preferă să păstreze suspansul și să se bucure de clipele în care cei din jur încearcă să ghicească.
„Noi am aflat. Toată lumea își dă cu părerea. Dar mie-mi place treaba asta. Nu o să facem gender reveal. Știm, dar deocamdată ținem pentru noi. Ce-mi place și de ce țin treaba asta este că lumea chiar zice. O să vedem.
Nu am pregătit camera. Și aici consider că mai e puțin timp. Nu m-a apucat febra pregătiririlor așa, cameră, tapet sau alte chestii. Dar sunt în plan mici lucruri, dar mai așteptăm mici lucruri”, a mărturisit Anca Dumitra.
Vedeta Pro TV a răspuns și la întrebarea care stă pe buzele fanilor Las Fierbinți de când a anunțat sarcina: Ce se întâmplă cu Geanina? Ei bine, aceasta încă nu s-a decis cât de mare va fi pauza pe care o va lua.
„Încă nu am stabilit o dată precisă, că voi sta trei săptămâni, o lună, șase luni. Nu poți să știi pentru că întotdeauna este, în principal, de bebe, de tine… cum manageriezi totul. Sper din tot sufletul să fiu echilibrată și să știu exact ce să fac, când trebuie să fac. Îmi doresc să fac asta”, a declarat actrița.
Totuși, Geaninuța nu va dispărea de pe sticlă, cu toate că ar putea avea perioade mici de absență. „Acum, ce văd oamenii pe post de marți până joi, este sezonul pe care noi tocmai ce l-am terminat de filmat.
Respectiv, acum trei săptămâni, cam așa. Astfel încât, un pic am filmat cu burtică, nu se vedea așa tare. Plus că, fiind mai friguț mai puneam o gecuță și așa mai departe.
Din punctul ăsta de vedere, suntem în pauză acum. Doar ce am terminat acum. Mai departe, vedem. Dar stați cu ochii pe noi. Că cine știe?! Nu fuge nicăieri, ce-i drept. Poate, știu eu, mai lipsește o săptămână, două. Se duce puțin la studii”, a concluzionat vedeta.